Lily Tomlin

Lily Tomlin (fædd Mary Jean Tomlin , 1. september 1939) er bandarísk leikkona, handritshöfundur, framleiðandi og uppistandari, sem er þekktust fyrir hlutverk sín í The West Wing, Rowan and Martin's Laugh-In, Nine to Five og "Nashville".

Einkalíf.

Tomlin fæddist í Detroit, Michigan en ólst upp í Paducah, Kentucky. Stundaði hún nám við "Wayne State-háskólann" þar sem áhugi hennar á leiklist og gjörningi hófst. Eftir nám þá byrjaði hún að koma fram sem uppistandari í næturklúbbum í Detroit og seinna meir New York-borg. Hún lærði leiklist við "HB Studio" í Greenwich Village í New York-borg.

Í mars 2009 fékk Tomlin "Fenway Healths - Dr. Susan M. Love-verðlaunin" fyrir framlag sitt til heilsu kvenna.

Þann 16. mars 2012 voru Tomlin og Jane Wagner heiðraðar með stjörnu á Walk of Stars í Palm Springs, Kaliforníu.

Tomlin er samkynhneigð og hefur verið í sambandi við Jane Wagner síðan 1971.

Ferill.

Plötuútgáfa.

Fyrsta grínplata Tomlin, "This Is A Recording", kom út árið 1971. Á henni leikur hún persónuna Ernestine, sem er talsímadama og samskipti hennar við viðskiptavini gegnum símann. Tomlin fékk Grammy-verðlaunin fyrir grínplötu ársins.

Önnur grínplata hennar, "And That's The Truth", kom út árið 1972. Á henni er einleikur persónunnar Edith Ann. Var hún tilnefnd til Grammy-verðlaunanna fyrir bestu grínplötuna.

Þriðja grínplata hennar, "Modern Scream", kom út árið 1975, á henni koma fram fjölmargar persónur Tomlins. Var hún tilnefnd til Grammy-verðlaunanna.

Árið 1977 þá gaf Tomlin út "Lily Tomlin On Stage", sem er byggt á Broadway sýningu hennar. Var hún tilnefnd til Grammy-verðlaunanna.

Leikhús.

Fyrsta hlutverk Tomlin í leikhúsi var árið 1964 í "World of Illusion". Árið 1977 kom Tomlin fyrst fram á "Broadway" í "Appearing Nitely" sem var skrifað og leikstýrt af Jane Wagner.

Tomlin hefur einnig komið fram í "Arf/The Great Airplane Snatch", "Below the Belt" og "My Trip Down the Pink Carpet".

Árið 1985 kom Tomlin fram á "Broadway" í einleiknum "The Search of Signs of Intelligent Life in the Universe" sem skrifaður var af Jane Wagner. Tomlin fór svo í ferðlag um Bandaríkin til að sýna einleikinn. Endurtók hún síðan leikinn árið 2000 á "Broadway".

Tomlin ferðist aftur um Bandaríkin árið 2004 til að sýna "The Search". Leikritið var einnig sýnt á Broadway við frábærar viðtökur sem og í Los Angeles og San Francisco .

Sjónvarp.

Fyrsta sjónvarpshlutverk Tomlin var árið 1966 í "The Garry More Show". Tomlin var kynnir í þættinum "Music Scene" árið 1969 og sama ár gerðist hún meðlimur þáttarins "Rowan &amp; Martin´s Laugh-In". Þar urðu til persónurnar; hin skapbráða talsímadama Ernestine og hin kvikindslega sex ára stelpa Edith Ann og urðu þær vinsælustu persónur Tomlin í þættinum.

Tomlin var ein af fyrstu grínleikkonunum til að koma fram í karlkynsbúniningi sem persónurnar Tommy Velour og Rick í "Rowan &amp; Martin´s Laugh-In".

Á árunum 1973-1982, skrifaði Tomlin ásamt Jane Wagner sex grínþætti þar sem Tomlin lék aðalhlutverkið. Fyrir hlutverk sitt í þáttunum þá vann hún þrenn Emmy-verðlaun og "Writers Guild of America"-verðlaunin.

Tomlin hefur komið fram sem gestaleikkona í þáttum á borð við Saturday Night Live, Sesame Street, Desperate Housewives, NCIS, Frasier og Will &amp; Grace.

Árið 1994 – 1997 talaði Tomlin inn á teiknimyndaþáttinn "The Magic School Bus" sem Ms. Valerie Frizz.

Tomlin lék forsetaritarann Debroah Fiderer í dramaþættinum The West Wing árin 2002 – 2006.

Kvikmyndir.

Fyrsta kvikmyndahlutverk Tomlin var árið 1972 í "Scarecrow in a Garden of Cucumbers". Árið 1975 þá var henni boðið hlutverk í mynd Robert Altmans Nashville þar sem hún lék Linnea Reese. Fyrir hlutverk sitt í myndinni þá var Tomlin tilnefnd til Óskarsverðlaunanna. Síðan árið 1980 þá lék hún í Nine to Five á móti Dolly Parton og Jane Fonda. Hefur hún síðan þá komið fram í kvikmyndum á borð við "Big Business", "Short Cuts", "Getting Away with Murder", Tea with Mussolini, "A Praire Home Companion" og The Pink Panther 2.

Verðlaun og tilnefningar.

Academy of Science Fiction, Fantasty &amp; Horror Films verðlaunin

American Comedy verðlaunin

BAFTA verðlaunin

Berlin International Film Festival verðlaunin

Broadcast Film Critics Association verðlaunin

CableICE verðlaunin

Daytime Emmy verðlaunin

Drama Desk verðlaunin

Emmy verðlaunin

Fantafestival verðlaunin

Golden Globe verðlaunin

Gotham verðlaunin

Grammy verðlaunin

Independent Spirit verðlaunin

Kansas City Film Cirtics Circle verðlaunin

Lucy verðlaunin

Mark Twain Prize for American Humor verðlaunin

Michigan Women´s Hall of Fame

National Society of Film Critics verðlaunin

New York Film Critics Circle verðlaunin

Outer Critics´ Circle verðlaunin

Óskarsverðlaunin

Peabody verðlaunin

Province International Film Festival verðlaunin

Satellite verðlaunin

Screen Actors Guild verðlaunin

Seattle International Film Festival verðlaunin

Tony verðlaunin

U.S. Comedy Arts Festival verðlaunin

Venice Film Festival verðlaunin

WinFemme Film Festival verðlaunin

Women in Film Crystal verðlaunin

Writers Guild of America verðlaunin